*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Φεβρουαρίου 1984

περί χορηγήσεως αδείας στο Ηνωμένο Βασίλειο να προβεί σε ενδοκοινοτική επιτήρηση των εισαγωγών ορισμένων υφαντουργικών προϊόντων, καταγωγής ορισμένων τρίτων χωρών, τα οποία τίθενται σε ελεύθερη κυκλοφορία στην Κοινότητα

(Το κείμενο στην αγγλική γλώσσα είναι το μόνο αυθεντικό)

(84/122/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο κράτος μέλος (1), και ιδίως τα άρθρα 1 και 2,

Εκτιμώντας:

ότι, δυνάμει της απόφασης 80/47/ΕΟΚ, τα κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σ' αυτή μόνο κατόπιν χορηγήσεως αδείας εκ μέρους της Επιτροπής·

ότι, με την απόφαση 83/326/ΕΟΚ (2) και μετέπειτα, η Επιτροπή χορήγησε άδεια σε ορισμένα κράτη μέλη να καθιερώσουν μία τέτοια επίβλεψη μέχρι τις 30 Ιουνίου 1985·

ότι η κυβέρνηση του Ηνωμένου Βασιλείου υπέβαλε πρόσθετες αιτήσεις, βάσει του άρθρου 2 της απόφασης 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών ορισμένων προϊόντων καταγωγής ορισμένων τρίτων χωρών, τα οποία ευρίσκονται σε ελεύθερη κυκλοφορία στα άλλα κράτη μέλη·

ότι η Επιτροπή εξέτασε επισταμένως τα στοιχεία που παρασχέθηκαν από το Ηνωμένο Βασίλειο προς υποστήριξη των αιτήσεων αυτών βάσει κριτηρίων που αναφέρονται στις αποφάσεις 80/47/ΕΟΚ και 83/326/ΕΟΚ·

ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της απόφασης 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·

ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στο Ηνωμένο Βασίλειο να υποβάλει τις ειςαγωγές του σε ενδοκοινοτική επίβλεψη μέχρι τις 30 Ιουνίου 1985· ότι, εντούτοις, για εκείνα τα προϊόντα που αναφέρονται στον κανονισμό (ΕΟΚ) αριθ. 109/84 της 4ης Ιανουαρίου 1984 και που έχουν σχέση με κοινούς κανόνες για εισαγωγές ορισμένων υφαντουργικών

όντων καταγωγής Λαϊκής Δημοκρατίας της Κίνας (1), μια τέτοια άδεια μπορεί να χορηγηθεί μέχρι τις 31 Δεκεμβρίου 1984, ημερομηνία λήξεως ισχύος του ανωτέρω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Ηνωμένο Βασίλειο να προβεί, μέχρι τις 30 Ιουνίου 1985, σε ενδοκοινοτική επίβλεψη των εισαγωγών που αναφέρονται στο παράρτημα σύμφωνα με την απόφαση 80/47/ΕΟΚ. Εντούτοις, για εκείνα τα προϊόντα που αναφέρονται στον κανονισμό (ΕΟΚ) αριθ. 109/84, καταγωγής Λαϊκής Δημοκρατίας της Κίνας, τέτοια άδεια περιορίζεται μέχρι τις 31 Δεκεμβρίου 1984.

Άρθρο 2

Η απόφαση απευθύνεται στο Ηνωμένο Βασίλειο.

Βρυξέλλες, 22 Φεβρουαρίου 1984.

Για την Επιτροπή

Wilhelm HAFERKAMP

Αντιπρόεδρος

προϊ(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 175 της 30. 6. 1983, σ. 1.

(1) ΕΕ αριθ. L 15 της 18. 1. 1984, σ. 1.

ΠΑΡΑΡΤΗΜΑ

Κλωστοϋφαντουργικά προϊόντα για τα οποία έχουν καθιερωθεί κατηγορίες (1)

1.2 // // // Κατηγορία // Χώρα καταγωγής

// // // 12 // Πολωνία // 19 // Κίνα // 28 // Ταϊβάν // 73 // Ταϊβάν, Κίνα // 83 // Ταϊβάν // //

(1) Βλέπε κανονισμό (ΕΟΚ) αριθ. 3762/83 του Συμβουλίου (ΕΕ αριθ. L 380 της 31. 12. 1983).